พอดีพึ่งไปหาเมื่อ 2-3 สัปดาห์ที่แล้ว ชอบมีอาการหายใจไม่ออก หายใจไม่ทัน ถึงขั้นนอนไม่ได้เลยค่ะ เลยตรวจคุณแจ้งว่าน่าจะเป็นโรคหอบ เพราะครั้งแรกที่ไปหาแจ้งว่ามีเสียงในปอดวี๊ดๆ หรือกรดไหลย้อน ปัจจุบันทานยาอยู่ตามนี้ค่ะ Symbicort เช้า เย็น พ่นครั้งละ 1 ที Prevacid fdt 15 mg เช้า เย็น ครั้งละ 1 เม็ด Montelukast 10 mg 1 เม็ดก่อนนอน พอรักษามาสักพักคุณมีปรับเปลี่ยนยาบ้างค่ะ (ที่แจ้งตัวยาไป คือปัจจุบันที่ทานอยู่ค่ะ) พอดีมีแพลนว่าจะไปกระโดด skydive (ที่ขึ่นเครื่องบิน แล้วกระโดดลงมาจากเครื่องบินค่ะ) อยากทราบว่าสามารถกระโดดได้ไหมคะ เพราะตอนนี่คุณที่รักษาอยู่แจ้งว่าไม่มีเสียงวี๊ดๆในปอดแล้ว แถบไม่มีอาการหายใจไม่ออกตอนกลางคืนเลย (ตั้งแต่หามาพึ่งมีอาการบ้าง 1-2ครั้งเท่านั้น) และเวลาทำกิจกรรมที่ออกแรงเยอะๆ ก็ไม่ได้มีอาการหอบหรืออย่างไร อยากทราบว่าโดดได้ไหม สมควรรึป่าวว ยังไงรบกวนคุณช่วยตอบทีค่ะ
สวัสดีค่ะ โรคหอบหืดหรือโรคหอบดังกล่าวมานั้น คือภาวะที่มีการตีบแคบของหลอดลม และทำให้หลอดลมไวต่อสิ่งกระตุ้น หรือสิ่งแปลกปลอมที่เข้ามาในร่างกายมากกว่าคนปกติ อาการมักมาด้วหายใจลำบาก หายใจมีเสียงวี้ด อากาศเข้าสู่ปอดน้อยลง หายใจไม่อิ่ม มีอาการไอ เจ็บแน่หน้าอก เมื่อมีอาการกำเริบอาจจะเหนื่อยมากจนหายใจไม่ทันได้ สามารถรักษาและควบคุมอาการได้ด้วยยาพ่นขยายหลอดลม ยาพ่นสเตียรอยด์ ดังที่กล่าวมาโดยหากใช้ยาต่อเนื่องจนควบคุมอาการได้ดีแล้ว ส่วนใหญ่มักจะทำกิจกรรมได้ใกล้เคียงกับคนปกติมาก แต่อย่างไรก็ตามควรงดการออกแรงหนักๆ หรือการทำกิจกรรมที่ทำให้มีความตื่นเต้น มีความเสี่ยงสูงที่จะทำให้หายใจเร็วหรือหอบเหนื่อยขึ้นมาได้ แนะนำสอบถามและยืนยันกับแพทย์ที่รักษาอยู่โดยตรงอีกครั้งค่ะ